Item also voe den raide vander stat gecomen zijn jouffr johanne
van usoarnant
weduwe jaquemijns wilen boeshe met steven van marillez huen
neve die naden rechte der stat van loven geleit is tot huen
goeden in deen zijde en jan van warnant brued des vors
wilen jaquemijns in dande Aldaer de voirs steven na dat
ptien voe den selven raide in rechte gelest wordden ende
bij uutsprake vand stat getermijneert aldaer te rechte te bliven
dede opdoen dat wilen de vors jaquemijn aen hue te huwelic
bracht hadde onder den anden xxiiii mudden corens met
condicien datmen die versetten noch vercoopen en soude sonder
sent van vrienden in beyden zijden en dat de vors jan van
warnant selve geloeft hadde wordden die vercocht dat hij der
vors weduwen geloeft hadde van huen duwarie van dien te
doene volsthien also zij boot te bewijsen Seggende vort
dat de vors jaquemijn de vors erfrente bij toedoene ende
ocsuyne des vors jans vcocht hadde sonder huen oft huen vorende
consente dairaf zij de vors pointen met goeden mannen die
ov den vors huwelic waen en te spreken wisten van des
vors steet boet te thoenen Hoopende dat de vors jan gehouden
soude sijn hue tgebrec van huer duwarien te voldoene teghen
dwelc de vors jan van warnant seyde dat hij wael geloeft
dat de voirs jaquemijn de vors rente in huweliker vorweerden
brachte en der vors weduwen hue duwarie op een deel
bekinde en dat de vors jan van warnant selve in dier
huweliker vorweerde bekinde den vors jaquemijne de vors
erfrente op sijn goede te hebben en geloefde dair af den
selven jaquemijne oft hijs behoefde daeraf van dien te
doene also veele dat hij van dien te vreden sijn soude
Ende anders ontkinde hij der vors weduwe enige vord geloeften
van dien gedaen te hebben Seide vort de vors jan van